Na raskrižju Dubrovačke ulice i Ulice domovinskog rata u Splitu došlo je do tučnjave koja se dogodila nakon verbalnog sukoba dvojice muškaraca preko prozora dok su čekali na semaforu, piše 24sata.

Jedan od muškaraca izašao je iz Jeepa i udario ženu koja je sjedila na suvozačevom mjestu drugog automobila, nakon čega je iz tog automobila izašao drugi muškarac i počela je tučnjava u kojoj je jedan od muškaraca završio bez majice. Drugi muškarac završio je na tlu, ali se prema riječima očevidaca brzo dignuo.

Foto: Ivo Cagalj/PIXSELL/Ilustracija

Sudionike tučnjave razdvojio je vozač gradskog autobusa.

Splitska policija potvrdila je da su zaprimili dojavu o tučnjavu koja se dogodila oko 18:20, ali nisu zatekli nikoga kada su izašli na teren te će nastaviti s istragom.